stanford-oval/wikipedia huggingface dataset:
טעות במצב דברים
הערות שוליים

↑  ש"ז פלר, יסודות בדיני עונשין כרך ב' (ירושלים, תשמ"ז) פרק ד' סייגים לאחריות פלילית, 363
↑  שלמה אישון "סייגים לאחריות פלילית" חוק לישראל, תשס"ט-2009
↑  חוק העונשין, התשל"ז-1977
↑  ע"פ 54/49 היועמ"ש נ' עסלה, ניתן ב-12 באוקטובר 1950.
↑  חוק העונשין (תיקון מס' 39) (חלק מקדמי וחלק כללי), התשנ"ד-1994, ס"ח 1481 מ-23 באוגוסט 1994
↑  דורון מנשה ושי אוצרי, ‏הבחנה בין טעות במצב משפטי לבין טעות במצב דברים, דין ודברים ‏ז, תשע"ד
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
טאבלה

טַאבְּלָה (הינדי: तबला, בנגלית:  তবলা, אורדו: طبلہ, ערבית: طبلة, מערבית: טבל, תוף) הוא כלי הקשה ממברנופוני הודי.
טאבלה ואביזרי מתיחת רצועות
נגן טאבלה (הרשאד קנטקר)
מבנה הטאבלה וחלקיה

מערכת הטבלה מורכבת משני תופים בגדלים שונים, העשויים מסוגי עץ שונים. על הכלי מתוח עור שבערך במרכזו מודבק טלאי עור עבה ושחור. התוף הימני, הקטן, נקרא "דיין" (Dayan) והגדול, השמאלי, נקרא "ביאן" (Bayan). חיבור העור לגוף התוף נקרא "קינר", העור הבהיר נקרא "סוּר", וטלאי העור העבה, השחור, נקרא "גאב".
הנגינה בטאבלה

הנגינה בטאבלה נעשית על ידי תיפוף עם האצבעות, האגודל וכרית כף היד על גבי עור התוף ודפנותיו. הקשה במקומות שונים על פני התוף משנה את גובה הצליל. כמו כן קיימת שיטת נגינה על ידי החלקה של כרית כף היד והאגודל מדפנות הכלי אל כיוון מרכז העור (ה"גאב"), היוצרת צליל ייחודי.
הנגן יושב בדרך כלל על הרצפה או על שרפרף נמוך ומחזיק את התופים לפניו, מונחים על כריות מיוחדות. מתיחת העור נעשית על ידי מכשיר מיוחד המותח את הרצועות בהן הוא מחוזק אל גוף הכלי.
נגן הטאבלה המוכר ביותר בעולם המערבי הוא זקיר חוסיין.
בול

נגני טאבלה משננים את המהלך הריתמי של הנגינה ואת סוגי התיפוף השונים על ידי מלמול הברות המתארות סוגי תיפוף שונים. שינון הברות זה, ושפת ההברות נקראים "בוֹל" (מן המילה ההינדית לדיבור "בולנה"). בהקלטות והופעות מוזיקה הודית ניתן לשמוע את הנגן מדקלם את ה"בול" לפני או במקביל לנגינה.
הברות בול לדוגמה הן:
גה - מכה קצרה ביד שמאל, כאשר כרית כף היד נשארת על דופן התוף
קה - מכה שטוחה באצבעות יד שמאל, כאשר כרית כף היד נשארת על דופן התוף
קט - מכה חדה במרכז השחור של התוף
נא - מכה ביד ימין כנגד דופן התוף
טי-טה - דרדור אצבעות במרכז התוף
גם תבניות קצביות נפוצות (סדרת בולים במקצב) הן בעלות שמות מזהים.
יאנוש הרשקו

| --- | --- |
אין תמונה חופשית
 לידה:  9 באפריל 1926 בודפשט, ממלכת הונגריה 
 פטירה:  12 באוקטובר 2011 (בגיל 85) בודפשט, הונגריה 
 מדינה:  הונגריה, שוודיה 
 מקום קבורה:  בית הקברות פרקשרטי בבודפשט 
 השכלה:  האוניברסיטה לתאטרון ולקולנוע (1949)  בפסקה זו רשומה אחת נוספת שטרם תורגמה 
 תקופת הפעילות:  מ-1948 
 בן או בת זוג:  אנה הרשקו (?–12 באפריל 2009) 
 פרסים והוקרה:  פרס קושוט (2006)  אמן מצטיין של הונגריה (1970)  Master of Hungarian Motion Picture (2007)  פרס בלה באלאז' (1961)  פרס בלה באלאז' (1964) 
 
יאנוש הרשקו (בהונגרית: Herskó János; בודפשט, 9 באפריל 1926 – בודפשט, 12 באוקטובר 2011) היה במאי קולנוע יהודי-הונגרי, זוכה פרס קושוט (2006) וזוכה פרס בלה באלאז' פעמיים (1961, 1964) (פרס הכבוד המקצועי הממלכתי ההונגרי הגבוה ביותר שניתן להעניק ליוצרי סרטי קולנוע ולמפיקי טלוויזיה).  פרופסור באוניברסיטה.
קורות חיים

יאנוש הרשקו נולד במשפחה יהודית כבנם של משה יוסף הרשקו ושל מרגיט קאופמן. אמו נספתה בשואה. יאנוש הרשקו למד פילוסופיה, תולדות האמנות ואסתטיקה באוניברסיטת פאזמאני פטר (כיום שמו אוניברסיטת אטווש לוראנד). הוא שרד את השואה ואחרי מלחמת העולם השנייה בשנת 1945 החל לעסוק בצילום סרטים. הוא למד בבית הספר לקולנוע של הבמאי היהודי-הונגרי ויקטור גרטלר ובאוניברסיטה לאמנויות התיאטרון והקולנוע בין השנים 1945–1949. הוא סיים את לימודיו בשנת 1949 ומאז התחיל להיות תחילה במאי לסרטים קצרים. בין השנים 1949–1951 הוא היה סטודנט במלגה באקדמיה לקולנוע במוסקבה. לאחר שובו לימד באוניברסיטה בין השנים 1952–1970, בה היה גם סמנכ"ל. הוא עבד כבמאי קולנוע לסרטים עלילתיים מאז 1953. הוא מונה למנהל "אולפני הקולנוע הוניה" מהקמת האולפנים ועד לעזיבתו הבלתי צפויה לשוודיה בשנת 1970, אליה היגר אשתו, במאית הקולנוע אנה הרשקו, כתוצאה מאירועי 1968 באירופה. הוא עבד גם כמרצה באוניברסיטה בסטוקהולם. משנת 1994 שוב הפך למרצה באוניברסיטה לאמניות התיאטרון והקולנוע בבודפשט.
סרטיו > כשחקן

Párbeszéd (1963) (rendező és forgatókönyvíró is)
A varázsfuvola (1975)
A "belső ember" (1984)
A bűn lélektana (1984)
A középjátékos (1984)
Európa (1991)
Kiss Vakond (1993)
Országalma (1998)
Az írógép (1999)
Valaki kopog (2000)
Ébrenjárók (2002)
Napok, melyeknek értelmet adott a félelem (2005)
Aczél (2009)
סרטיו > כבמאי

Képek az épülő Zalából (1948)
Brigád (1949)
A nép jelöltjei (1949)
Az újjáéledő Zala (1949)
A város alatt (1953)
Melyiket a kilenc közül? (rendezőasszisztens) (1957)
Vasvirág (1958)
Két emelet boldogság (1960) (forgatókönyvíró is)
Szevasz, Vera! (1967) (forgatókönyvíró is)
Bors (1968)
N.N., a halál angyala (1970) (forgatókönyvíró is)
Találkozások (1990)
סרטיו > כתסריטאי

Ha egyszer 20 év múlva… (1964)
És akkor a pasas… (1966)
Apa - Egy hit naplója (1966)
Lássátok feleim (1968)
A Hamis Izabella (1968)
Elsietett házasság (1968)
Történelmi magánügyek (1969)
Feldobott kő (1969)
Ismeri a szandi mandit? (1969)
A kenyereslány balladája (1995)
סרטיו > כמפיק

Egy őrült éjszaka (1970)
פרסים

פרס בלה באלאז' (1961, 1964)
פרס מיוחד למבקרי קולנוע (1964, 1995)
פרס FIPRESCI (1967)
פרס האמן המצטיין (1970)
פרס מפעל חיים של "סקירת הסרטים" (2000)
פרס קושוט (2006)
פרס מפעל חיים של מבקרי הקולנוע (2007)
המאסטרו של הסרט ההונגרי (2007)
ראו גם

ראיון עם התלמידים(הקישור אינו פעיל, 2018-11)
נפטר במאי הקולנוע של יאנוש הרסקו, hvg.hu, אוקטובר 2011
לקריאה נוספת

מיהו מי באמנות הקולנוע ההונגרית של ימינו. הוצאת החברה להפקת סרטים הונגרית, החברה להפצת סרטים, המכון ההונגרי ללימודי קולנוע וארכיון הסרטים. 1983 ISBN 963-01-4698-3
מיהו מי? סוכנות הידיעות ההונגרית. 2009. ISBN 978-963-1787-283
קלרה מוהי : כרך הראיונות עם הרשקו (2006)
קלרה מוהי: יאנוש הרשקו (2006)
הערות שוליים

↑  "Szülei házasságkötési bejegyzése a Budapest VI. kerületi polgári házassági akv. 1704/1922. folyószáma alatt".
↑  Herskó János búcsúlevele in: Beszélő, 1997, november, 8–16. o.
| --- | --- |
בקרת זהויות :  BNE: XX4931263  BnF: cb17020686r (data)  GND: 132276151  ISNI: 0000 0001 2097 8952  LCCN: n2007055459  SUDOC: 178597805  VIAF: 166882917   WorldCat (עם VIAF): 166882917
חרטומניים

| חרטומניים |
| --- | --- |
 חופית כהת-חזה
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: תרופודה
משפחה:: חרטומניים
שם מדעי
 Scolopacidae ‏רפינסק, 1815

חרטומית אפריקאית
חרמשון קטן
ביצנית נודדת
חרטומניים (שם מדעי: Scolopacidae), היא משפחה גדולה בסדרת החופמאים. הם קטנים, אבל ארוכי מקור וחלקם מסוגלים לעוף ולנדוד למרחקים ארוכים ואף להקיף חצי מכדור הארץ בכל עונה.
משפחה זו כוללת מגוון מינים בעלי מקורים בעיצובים שונים, החיים בקרבת חופים וגדות נהרות או ביצות. מקורם הארוך עוזר להם לחטט אחרי יצורים קטנים במים ובחול. הגדול שבהם הוא המין חרמשון גדול (Numenius arquata) שאורכו 50–60 ס"מ ומשקלו 410–1,360 גרם.
מיון

במשפחה 89 מינים ו-20 סוגים:
סוג חרמשון (Numenius) – בו 8 מינים
סוג ומין יחיד ביצנית זנבנית (Bartramia longicauda)
סוג לימוזה (Limosa) – בו 4 מינים
סוג חרטומנית (Limnodromus) – בו 3 מינים
סוג חרטומן אוסטרלי (Coenocorypha) – בו 3 מינים
סוג חרטומית (Gallinago) – בו 17 מינים
סוג ומין יחיד חרטומית גמדית (Lymnocryptes minimus)
סוג חרטומן (Scolopax) – בו 8 מינים
סוג שחיינית (Phalaropus) – בו 3 מינים
סוג ביצנית (Tringa) – בו 13 מינים
סוג ומין יחיד ביצנית אפורה (Xenus cinereus)
סוג ביצנית מצויה (Actitis) – בו 2 מינים
סוג ומין יחיד ביצנית פולינזית (Prosobonia parvirostris)
סוג חופית (Calidris) – בו 19 מינים
סוג ומין יחיד חופית רחבת-מקור (Limicola falcinellus)
סוג ומין יחיד חופית זהובת-גחון (Tryngites subruficollis)
סוג ומין יחיד חופית מפוספסת (Aphriza virgata)
סוג ומין יחיד לוחם (Philomachus pugnax)
סוג ארנריה (Arenaria) – בו 2 מינים
מיון > מיני המשפחה שנראו בישראל

ארנריה אדמונית (Arenaria interpres)
ביצנית אדומת-רגל (Tringa erythropus)
ביצנית אפורה (Xenus cinereus)
ביצנית ירוקת-רגל (Tringa nebularia)
ביצנית לבנת-בטן (Actitis hypoleucos)
ביצנית לבנת-כנף (Tringa totanus)
ביצנית מנומרת (Tringa glareola)
ביצנית עדינה (Tringa stagnatilis)
ביצנית צהובת-רגל (Tringa flavipes)
ביצנית שחורת-כנף (Tringa ochropus)
חופית אלפינית (Calidris alpina)
חופית אדומת-צוואר (Calidris ruficollis)
חופית בירד (Calidris bairdii)
חופית לבנת-שת (Calidris fuscicollis)
חופית ארוכת-אצבעות (Calidris subminuta)
חופית גדולה (Calidris tenuirostris)
חופית טמינק (Calidris temminckii)
חופית כהת-חזה (Calidris melanotos)
חופית לבנה (Calidris alba)
חופית להקנית (Calidris canutus)
חופית מגלית (Calidris ferruginea)
חופית קטנה (Calidris minuta)
חופית אמריקנית (Calidris pusilla)
חרמשון גדול (Numenius arquata)
חרמשון קטן (Numenius phaeopus)
חרמשון דק-מקור (Numenius tenuirostris)
חרטומית בינונית (Gallinago media)
חרטומית ביצות (Gallinago gallinago)
חרטומית גמדית (Lymnocryptes minimus)
חרטומית חדת-זנב (Gallinago stenura)
חרטומן יערות (Scolopax rusticola)
לוחם (Philomachus pugnax)
לימוזה חומת-בטן (Limosa lapponica)
לימוזה מצויה (Limosa limosa)
שחיינית צרת-מקור (Phalaropus lobatus)
שחיינית רחבת-מקור (Phalaropus fulicaria)
שחיינית תלת-גונית (Phalaropus tricolor)
גלריה

שחיינית צרת-מקור
חופית ימית
חופית כפנית
לימוזה מצויה
חרטומן אמריקאי
חרמשון מדגסקרי
לוחם
ביצנית וילט
יוניספרה

ערך זה עוסק בפסל. אם התכוונתם לאטמוספירת כדור הארץ, ראו .
| --- | --- |

היוניספרה בפארק פלאשינג מדוז
 מידע כללי
 פַּסל:  גילמור דייוויד קלארק
 תאריך יצירה:  1964
 טכניקה וחומרים:  כדור הארץ עשוי נירוסטה ומוקף טבעות פלדת אל חלד
 ממדים בס"מ
 קוטר:  120 רגל שהם בקירוב 3650 סנטימטרים, או 36 מטרים
 נתונים על היצירה
 מפעל מייצר:  תאגיד מתכות ארצות הברית
 מיקום:  ניו יורק שבארצות הברית
 קואורדינטות:  40°44′47″N 73°50′42″W﻿ / ﻿40.746388888889°N 73.845°W﻿ / 40.746388888889; -73.845
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזייוניספרה(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזייוניספרה
 
יוניספרה
היוניספרה (באנגלית: Unisphere) הוא פסל בדמות כדור הארץ השוכן בפארק פלאשינג מדוז ברובע קווינס. זהו הסמל המזוהה ביותר של קווינס.
היצירה

היוניספרה נבנה כסמל נושא לקראת התערוכה העולמית של ניו יורק 1964 על מנת לסמל את תחילתו של עידן החלל. הפסל נבנה ונתרם על ידי התאגיד 'מתכות ארצות הברית'.
היוניספרה עומדת במרכזה של בריכה גדולה ועגולה עם מזרקות מסביב. המטרה הייתה לגרום ליוניספרה להיראות כאילו היא מרחפת היות שהמזרקות מסתירות מעט את הבסיס עליו עומד הפסל.
מסביב ליוניספרה ישנן שלוש קשתות עשויות מפלדת אל חלד המקיפות אותו, כל אחת מזווית אחרת. הקשתות מסמלות את המסלול שעבר יורי גגארין, האדם הראשון שטס לחלל, ג'ון גלן, האדם השלישי שטס לחלל והאסטרונאוט האמריקאי הראשון שטס לחלל. וטלסטר - לוויין התקשורת הראשון ששוגר לחלל.
במהלך היריד, לאחר שהחשיך נערך מופע תאורה אשר דימה את זריחת החמה מעל פני כדור הארץ. בנוסף נדלקו עשרות נורות על היוניספרה אשר סימלו את ערי הבירה ברחבי כדור הארץ.
במהלך שנות ה-70 וה-80 של המאה ה-20 הוזנח האתר והיוניספרה. הנירוסטה כוסתה בלכלוך שלא נוקה שנים והמזרקות הפסיקו לפעול עוד בתחילת שנות ה-70. בשנת 1989 החליטה עיריית ניו יורק לשפץ את האתר. השיפוץ החל רק בשנת 1993 ולקראת סוף שנת 1994 הסתיימו השיפוצים במהלכם נוקתה היוניספרה והוחלפו המזרקות סביבה.
טנדם

סוסי פוני רתומים לכרכרה בתצורת טנדם
RPG-29 עם רש"ק חלול טנדם
אופני טנדם
מסרשמיט KR200 קבריולה בתצורת טנדם
טַנְדֶם (באנגלית: Tandem) הוא מושג המתאר סידור בו קבוצה של מכונות, חיות, אנשים או תצורה אבסטרקטית, בה הפרטים מסודרים זה אחר זה, עם פנים באותו הכיוון.
משמעה של המילה טנדם בלטינית הוא "באריכות" או "לבסוף" והיא התפתחה למילה באנגלית אשר שימשה כמה תחומים מצומצמים, ולאחר מכן התפתחה לשימוש אבסטרקטי של תיאור התצורה. השימוש הקדום ביותר היה כנראה למושכות טנדם בהן סוסים היו רתומים לעגלה בזה אחר זה (בניגוד לתצורה נפוצה נוספת של רתמה של סוסים זה לצד זה). שימושים נפוצים נוספים כוללים: אופני טנדם, רש"ק טנדם, מושבי טנדם (של רכב או מטוס), ציריית טנדם (נפוצה במשאיות כאשר יש שתי ציריות זו אחר זו עבור הגלגלים האחוריים) ושיטה לרכישת שפה.
ראו גם

אופני טנדם
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
יבהן שאחוב

יֶבְהֶן יבהנוביץ' שאחוב הידוע גם כ"יבגני שאחוב הבן" (באוקראינית: Євген Євгенович Шахов; נולד ב-30 בנובמבר 1990) הוא כדורגלן אוקראיני המשחק בעמדות הקשר בקבוצת טובול מקזחסטן.
ביוגרפיה

נולד בעיר דנייפרופטרובסק במשפחתו של יבגני שאחוב כדורגלן סובייטי ידוע ששיחק אז בקבוצת דנייפר דנייפרופטרובסק. בשנת 1991 חתם האב על חוזה במכבי פתח תקווה ועבר עם משפחתו לישראל. יבהן שאחוב גדל בארץ עד גיל 7, אז חזר עם משפחתו לאוקראינה.
ביוגרפיה > קריירה

החל את קריירת הכדורגל שלו במועדון הכדורגל  דניפרו. הוא גדל במחלקת הנוער שלה וב-2005 קודם לקבוצה הבוגרת. שאחוב הבן שיחק תחילה בקבוצת המילואים של המועדון ובשנת 2007 עלה לראשונה למשחק במדי הקבוצה הבוגרת. בשנים הראשונות שיחק שאחוב משחקים מועטים במדי הקבוצה (וברובם הוא נכנס כמחליף לקראת סיום המשחק). בשנת 2010 ו-2012 הוא הושאל לתקופה קצרה לקבוצת ארסנל קייב. גם לאחר שחזר מהשאלה לא מצא שאחוב מקום בהרכב הקבוע של הקבוצה ושימש בעיקר כשחקן מחליף. הוא שותף כמחליף גם בגמר הליגה האירופית 2015, בו הפסידה דניפרו 2–3 לסביליה. ביוני 2016 חתם יבהן שאחוב חוזה לשלוש שנים עם הקבוצה היוונית פאוק סלוניקי. ב-29 ביוני 2019 שאחוב חתם בלצ'ה העולה החדשה לסרייה א'. ב-19 בספטמבר 2020 חתם בא.א.ק. אתונה לשנתיים.
ביוגרפיה > נבחרת

שאחוב הבן שיחק בכל שכבות הגיל של הנבחרות הלאומיות של אוקראינה. בנובמבר 2005 שיחק את משחקו הראשון בשורות נבחרת הנערים של אוקראינה. לאחר 22 משחקים במדי נבחרת הנערים עבר לנבחרת הנוער של אוקראינה.
הוא שיחק בנבחרת הנוער במשך שנתיים. ב-2009 השתתף עם הנבחרת באליפות אירופה בכדורגל לנבחרות עד גיל 19 וזכה עמה במקום הראשון. מנבחרת הנוער המשיך שאחוב לנבחרת הצעירה. הוא שיחק 20 משחקים, הבקיע 3 שערים.
לנבחרת הלאומית של אוקראינה זומן לראשונה בספטמבר 2016. משחקו הראשון במדי הנבחרת היה מול איסלנד במסגרת מוקדמות מונדיאל 2018. את שערו היחיד במדי הנבחרת הבקיע בנובמבר 2016 במהלך המשחק נגד סרביה.
תארים

מקום ראשון באליפות אירופה בכדורגל עד גיל 19
הגביע היווני בכדורגל : 2017, 2018, 2019.
אליפות יוון : 2018/2019.
טנה מקלור

| --- | --- |

 לידה:  8 ביוני 1958 (בת 66) פסיפיק פליסיידס, לוס אנג'לס, ארצות הברית 
 סוגה מועדפת:  רוק 
 מדינה:  ארצות הברית 
 תקופת הפעילות:  מ-1982 
 פרופיל ב-IMDb
 
טנה מקלור (באנגלית: Tané McClure; נולדה ב-8 ביוני 1958) היא שחקנית וזמרת אמריקאית.
ביוגרפיה

מקלור נולדה בלוס אנג'לס, היא בתו של השחקן דאג מקלור, אמה הייתה הראשונה מבין חמשת נשותיו.
בגיל חמש הופיעה בסדרת המערבון "The Virginian" בה שיחק אביה, בגיל שבע עשרה החלה לשיר בלהקת ג'אז לטיני בשם "Sweet Honesty", בסוף שנות ה-70 הקליטה את הסינגל הראשון שלה "Redwood City", באותו זמן הכירה את המוזיקאי ג'ונתן קיין (החבר בלהקת Journey) ונישאה לו. ב-1982 הוציאה את אלבומה הראשון הנקרא "טנה קיין", מספר שירים בביצועה נכללו בפסקול של הסרט "שליחות קטלנית".
ב-1997 שיחקה בסרט ההמשך של משחקי פיתוי, באותה שנה שיחקה בתפקיד הראשי בסרט המתח האירוטי "Illicit Dreams 2", ב-1998 הופיעה בתפקיד קטן בסרט "פחד ותיעוב בלאס וגאס" המבוסס על הספר, ב-2000 הופיעה בקליפ לשיר "You Shouldn't Kiss Me Like This" של הזמר טובי קית', היא גילמה את אמה של אל וודס בסרט "לא רק בלונדינית" ובסרט ההמשך.
יוהאן בלייק

יוהאן בלייק (באנגלית: Yohan Blake; נולד ב-26 בדצמבר 1989) הוא אצן מג'מייקה. הוא אלוף העולם (טגו 2011) בריצת 100 מטר ובמרוץ שליחים 4x100 מטר ושיאן העולם הנוכחי בריצת שליחים 4x100 מטר. הוא סגן האלוף האולימפי בריצות ל-100 מטר ול-200 מטר (לונדון 2012).
בלייק היה לאצן הצעיר ביותר שזכה בריצה ל-100 מטר באליפויות העולם באתלטיקה. בעל התוצאה השנייה בטיבה בהיסטוריה בריצת 200 מטר (7 מאיות השנייה משיא העולם של יוסיין בולט), והתוצאה השלישית בטיבה בהיסטוריה בריצת 100 מטר (9.69 שניות).
ביוגרפיה > 2006

באליפות העולם באתלטיקה לנוער שנערכה בבייג'ינג, סין באוגוסט 2006 זכה בלייק בשתי מדליות, מדליית זהב ומדליית ארד. מדליות זהב בריצת שליחים 4x100 מטר בתוצאה של 39.05 שניות ובמדליית ארד בריצת 100 מטר בתוצאה של 10.42 שניות.
ביוגרפיה > 2008

באליפות העולם באתלטיקה לנוער שנערכה בבידגושץ', פולין ביולי 2008 זכה בלייק במדליית כסף בריצת שליחים 4x100 מטר בתוצאה של 39.25 שניות. נוסף לכך הוא סיים במקום רביעי בריצת 100 מטר בתוצאה של 10.51 שניות.
ביוגרפיה > 2009 > שימוש באמרוץ

לפני אליפות העולם שנערכה בשנת 2009 נתפס בלייק בשימוש בסמים וקיבל עונש הרחקה מתחרויות ל-3 חודשים. למרות שהסם לא היה ברשימת החומרים האסורים של הסוכנות העולמית נגד סמים בספורט, הסוכנות הג'מייקנית החליטה להשעותו, על מנת להרתיע אותו וכן מפני שמבנה הסם הזכיר סם אחר, הנמצא ברשימת החומרים האסורים.
ביוגרפיה > 2011 > אלוף עולם

באליפות העולם שנערכה בטגו, קוריאה הדרומית באוגוסט 2011 זכה בלייק בשתי מדליות זהב, בריצת 100 מטר בתוצאה של 9.92 שניות, לפני וולטר דיקס מארצות הברית (10.08 שניות) וקים קולינס מסנט קיטס ונוויס (10.09 שניות). המועמד לניצחון שיאן ואלוף העולם יוסיין בולט מג'מייקה פסל בזינוק. למעשה בלייק היה האצן היחידי שרץ באליפות זו מתחת ל-10 שניות. בשלב חצי הגמר הוא קבע תוצאה של 9.95 שניות. בכך היה לאצן הצעיר ביותר שזכה בריצה זו באליפויות העולם באתלטיקה ובריצת שליחים 4x100 מטר ביחד עם נסטה קרטר, מייקל פרייטר ובולט בשיא עולם חדש של 37.04 שניות לפני צרפת (38.20 שניות) וסנט קיטס ונוויס (38.49 שניות).
שבוע לאחר מכן, בתחרות שנערכה בציריך, שווייץ במסגרת ליגת היהלום, זכה בלייק במקום הראשון לאחר שניצח בריצת 100 מטר בשיא אישי של 9.82 שניות, את בן ארצו אסאפה פאוול (9.95 שניות) ודיקס (10.04 שניות).
בתחרות ליגת היהלום שנערכה בבריסל, בלגיה ב-16 בספטמבר 2011 קבע בלייק בריצת 200 מטר את התוצאה השנייה בטיבה בהיסטוריה, 19.26 שניות, לפני דיקס שקבע אף הוא שיא אישי חדש של 19.53 שניות וניקל אשמיד בן ארצו שגם הוא שיפר את שיאו האישי (19.91 שניות).
ביוגרפיה > 2012

במבחנים הג'מייקנים לאולימפיאדת לונדון (2012) שנערכו בקינגסטון ביוני 2012 ניצח בלייק בריצות ל-100 מטר ול-200 מטר. בריצת 100 מטר בתוצאת השנה בעולם ובשיא אישי חדש של 9.75 שניות, לפני יוסיין בולט (9.86 שניות), ובריצת 200 מטר בתוצאה של 19.80 שניות שוב לפני בולט (19.83 שניות).
ביוגרפיה > 2012 > אלוף אולימפי

באולימפיאדת לונדון (2012) זכה בלייק ב-3 מדליות, 1 זהב ו-2 כסף. מדליית זהב, בריצת שליחים 4x100 מטר ביחד עם נסטה קרטר מייקל פרטר ובולט בשיא עולם חדש של 36.84 שניות, לפני ארצות הברית שהשוותה את שיא העולם הקודם של ג'מייקה, 37.04 שניות וטרינידד וטובגו (38.12 שניות). מדליות כסף, בריצת 100 מטר בתוצאה של 9.75 שניות, אחרי בולט שקבע שיא אולימפי חדש של 9.63 שניות ולפני ג'סטין גטלין מארצות הברית שקבע שיא אישי חדש של 9.79 שניות ובריצת 200 מטר בתוצאה של 19.44 שניות, אחרי בולט (19.32 שניות) ולפני בן ארצו וורן וייר (19.84 שניות). שבועיים לאחר מכן, בתחרות ליגת היהלום שנערכה בלוזאן, שווייץ ב-23 באוגוסט הוא קבע בריצת 100 מטר את התוצאה השלישית בטיבה בהיסטוריה, 9.69 שניות, לפני טייסון גיי מארצות הברית (9.83 שניות) ונסטה קרטר (9.95 שניות).
ביוגרפיה > 2016

באולימפיאדת ריו דה ז'ניירו (2016) זכה בלייק במדליית זהב, בריצת שליחים 4x100 מטר בתוצאה של 37.27 שניות, לפני יפן (37.60 שניות) וקנדה (37.64 שניות). נוסף לכך, הוא סיים במקום רביעי בריצת 100 מטר בתוצאה של 9.93 שניות ובמקום 17 בריצת 200 מטר בתוצאה של 20.37 שניות.
ביוגרפיה > 2017

באליפות העולם שנערכה באוגוסט 2017 סיים בלייק במקום רביעי בריצת 100 מטר בתוצאה של 9.99 שניות ובמקום 11 בריצת 200 מטר בתוצאה של 20.52 שניות ולא עלה לריצת הגמר. נוסף לכך, הוא השתתף בריצת הגמר בריצת שליחים 4x100 מטר, אך נבחרתו לא סיימה את המרוץ, לאחר שיוסיין בולט האצן האחרון בקבוצה הפסיק את ריצתו בגלל מתיחת שריר.
שיאים אישיים

ריצת 60 מטר: 6.75 שניות
ריצת 100 מטר: 9.69 שניות
ריצת 200 מטר: 19.26 שניות
הערות שוליים

↑  IAAF waits on Jamaica drug ruling, BBC
↑  אורן אהרוני, 100 מטר: יוהאן בלייק ניצח את פאוול בציריך, באתר ynet, 8 בספטמבר 2011
| --- | --- |
בקרת זהויות :  World Athletics: 14201842
טישובצה

| --- | --- |
סמל טישובצהסמל טישובצה

 מדינה:  פולין פולין
 פרובינציה:  לובלין (פרובינציה) לובלין
 מחוז:  טומשוב לובלסקי
 שטח:  18.52 קמ"ר
 אוכלוסייה:  ‏
  ‑ בעיירה:  1,926 (31 במרץ 2021)
 קואורדינטות:  50°37′N 23°42′E﻿ / ﻿50.617°N 23.700°E﻿ / 50.617; 23.700
 אזור זמן:  UTC+1
 http://www.tyszowce.bip.lublin.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיטישובצה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיטישובצה(למפת פרובינציית לובלין רגילה) לובלין חלם זמושץ' ביאלא פודולסק  שווי. פ. פודקרפצקיה בלארוס אוקראינה מזוביהטישובצה(למפת פרובינציית לובלין מוגדלת) לובלין חלם זמושץ' ביאלא פודולסק  שוויינטו. פוד. פודקרפצקיה בלארוס אוקראינה מזוביהטישובצה  he tabBackground:;tabBorder:#aaa;defaultTab:0;
טישובצה (בפולנית: Tyszowce; ביידיש: טישעוויץ) היא עיירה במחוז טומשוב לובלסקי שבפרובינציית לובלין בפולין, בה התקיימה עד השואה קהילה יהודית גדולה.
תולדות היישוב

היישוב נזכר לראשונה בראשית המאה ה-15, ובשנת 1453 אושרו לו זכויות עיר. במהלך המאה ה-17 נפגעה העיירה מפשיטות הטטרים והקוזקים.
בחלוקת פולין השלישית בשנת 1795 נכללה העיירה בתחום אוסטריה, ובשנת 1815 נכללה בתחום פולין הקונגרסאית.
יהודי טישובצה

האזכור הראשון לישיבת יהודים בעיירה הוא מהמאה ה-16. בין מלחמות העולם נמנו בעיירה כ-2,500 יהודים, רוב תושביה, והתקיימה בה פעילות ציונית, לצד פעילות של ארגון הבונד.
עם פרוץ מלחמת העולם השנייה עברה העיירה מיד ליד בין הגרמנים והסובייטים, עד שבהתאם להסכם ריבנטרופ–מולוטוב נקבעה בשליטה גרמנית. בתקופת הביניים נמלטו מהעיירה כ-1,000 מיהודיה מזרחה.
באביב 1940 הוטלו על יהודי העיירה גזירות שונות, ובהן חובת ענידת טלאי צהוב וסרט זרוע. יודנרט שמונה בידי הגרמנים צווה לספק להם עובדים יהודים לעבודות כפייה, חלקן במחנות עבודה, ולהעביר תשלומי כופר.
ב-25 במאי 1942 נערכה בעיירה אקציה, בה נורו כ-200 יהודים, וכ-800 שולחו למחנה ההשמדה בלז'ץ. בין היתר, נרצחו באקציה זו ראש היודנרט ועוזרו. במהלך האקציה הצליחו להימלט מהעיירה ליערות הסביבה יהודים רבים. כ-600 היהודים שנותרו בעיירה רוכזו בגטו שהוקם בה, בו הוצאו להורג 49 יהודים בספטמבר 1942.
עקב הגעת ידיעות על השמדת יהודי זמושץ נמלטו מהגטו שבעיירה יהודים רבים, וחלקם הצטרפו ליחידות פרטיזנים. בנובמבר 1942 שולחו אחרוני יהודי הגטו לבלז'ץ, תוך רצח כמה עשרות יהודים במקום.
אנדרטה לזכר יהודי טישובצה שנספו בשואה, בבית העלמין בחולון
חמש אבנים

פסל רומי של ילדה משחקת בחמש אבנים, 130–150 לספירה, במוזיאון העתיקות בברלין
חמש אבנים הוא משחק המבוסס על הטלת אבן אחת באוויר וביצוע משימות שונות במהלך ההטלה. זהו כנראה המשחק העתיק ביותר בעולם.[דרוש מקור] עצמות משחק מתאימות נמצאות במערות פרה-היסטוריות באוקראינה, וכן בכדי חרס ביוון העתיקה.[דרוש מקור] אפשר לשחק חמש אבנים עם אבנים, זרעים, עצמות.
מקור השם האנגלי, ג'קסטונס הוא מ'צ'קסטונס', אבנים מוטלות לאוויר. במצרים משחקים בעשרה גלעיני משמש, בהודו הוא מוכר בשם גיטה, ואילו ילדות יהודיות במזרח אירופה שיחקו בחמש עצמות קטנות שזכו לשם המוזר ghop bagi.
בישראל זה כינוי לחמישה עצמים קטנים ומרובעים, המשמשים לסוג של משחק ילדים הדורש זריזות ידיים ומיומנות בזריקה ותפיסה של חמש אבנים. המשחק מותאם לשחקן יחיד או לזוג שחקנים או יותר.
ילדות בנפאל משחקות חמש אבנים
ילדים משחקים בחמש אבנים. פרט בציור "משחקי ילדים" של פיטר ברויגל האב, 1560
עזרי המשחק

האביזר היחידי הנדרש למשחק הוא חמש אבנים. אלו יכולות להיות כל חמישה עצמים קטנים שווי גודל. אבני משחק מועדפות הן חלוקי נחל, או קוביות מתכת (לרוב - פליז), בגודל 1×1×1ס"מ עם פינות מעוגלות (בראשית המאה ה-20 היו משחקים בעצמות קטנות מרגלי בקר, ובשנות ה-40 בכוכבי מתכת רב-צלעיים המכונים ג'קים).
כללי המשחק ומהלכו

למשחק קיימות גרסאות רבות, אך העיקרון זהה בכולן.
מטרת המשחק היא להשלים את כל השלבים של זריקת האבנים ותפיסתן, בלי טעות (פסילה). דרגת הקושי עולה משלב לשלב, שמסתיים כשכל האבנים בכפו של המשחק. כישלון בשלב כלשהו מעביר את התור למשתתף הבא, כאשר המשתתף הראשון נדרש בתורו לשוב ולבצע את השלב בו נכשל עד שישלימו בלי טעות. המנצח במשחק הוא זה שהשלים ראשון את כל שלבי המשחק.
המשחק בגרסה הירושלמית המלאה

המשחק מתנהל כך שכל משתתף צריך לעבור את כל שלבי המשחק. התור עובר עם פסילה, ובתור הבא ממשיך המשתתף מהשלב שבו נפסל, ומתקדם עד לפסילה הבאה.
המשחק בגרסה הירושלמית המלאה > מי מתחיל?

לפני תחילת המשחק, על מנת לקבוע מי משחק ראשון, מבצע כל משתתף את מהלך "על היד". מי שמעלה ותופס בחזרה את מספר האבנים הגדול יותר - זוכה ומתחיל ראשון. ניתן להכפיל את הנקודות הנצברות בשלב זה על ידי "הכפלה" (תפיסת האבנים מגב היד מלמעלה), ואף לשלש ולרבע את התוצאה על ידי תפיסת האבנים מגב היד כך שחלק נתפסות ב"הכפלה" וחלק באופן רגיל (שלא לדבר על הכפלת התוצאה במאה, על ידי תפיסת האבנים לאחר שמניחים אותן על קצה המרפק המורם).
המשחק בגרסה הירושלמית המלאה > פסילה ("אָבוּד")

כישלון בביצוע מהלך כלשהו מביא כאמור להעברת התור למתחרה הבא. כישלון כולל אי תפיסת אבן שנזרקה, אי איסוף האבנים שנדרשו על פי השלב, הזזת אבן שלא היה עליך לאסוף, התנגשות אבנים, ואי ביצוע המשימה הנדרשת (כמו: אי הצלחה להעלות מינימום אבנים על גב היד ב"על היד", אי העברת אבן דרך הקשת ב"שער" וכו'). כישלון המביא לפסילה נקרא: "אבוּד לך".
המשחק בגרסה הירושלמית המלאה > "חתול"

קיימת גרסה קלה יותר הנהוגה גם בירושלים וגם בשפלה ומיועדת למתחילים ולילדים קטנים, הנקראת: "חתול" (להבדיל מהגרסה הקלאסית שלעיל המכונה "כלב"), ובה במקום להעיף אבן באוויר, מניחים אותה על גב היד ומלקטים את האבנים הנותרות מן הרצפה (מבלי להפיל את האבן שעל גב היד). לסיום כל מהלך - מעיפים את האבן מגב היד ותופסים אותה בכף היד.